[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	3.04.2013

	Nr.
	26/124


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.9/2013 privind prorogarea termenului prevăzut la art.V din Ordonanţa de urgenţă a Guvernului nr.7/2011 pentru modificarea şi completarea Legii nr.350/2001 privind amenajarea teritoriului şi urbanismul, trimis comisiei pentru examinare pe fond, cu adresa nr. PL.x 98 din 25 martie 2013.

PREŞEDINTE,

MARIN ALMĂJANU
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro
COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	3.04.2013

	Nr.
	26/124


R A P O R T      
asupra proiectului de Lege privind aprobarea Ordonanţei Guvernului nr.9/2013 privind prorogarea termenului prevăzut la art.V din Ordonanţa de urgenţă a Guvernului nr.7/2011 pentru modificarea şi completarea Legii nr.350/2001 privind amenajarea teritoriului şi urbanismul

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PL.x 98 din 25 martie 2013, cu dezbaterea pe fond în procedură obişnuită, a proiectului de Lege privind aprobarea Ordonanţei Guvernului nr.9/2013 privind prorogarea termenului prevăzut la art.V din Ordonanţa de urgenţă a Guvernului nr.7/2011 pentru modificarea şi completarea Legii nr.350/2001 privind amenajarea teritoriului şi urbanismul.
La întocmirea prezentului raport Comisia a avut în vedere avizul favorabil al Consiliului Legislativ (nr.42/23.01.2013)
Proiectul de lege a fost adoptat de Senat în şedinţa din 19 martie 2013.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 


Proiectul de lege are ca obiect de reglementare prorogarea termenului prevăzut la art.V din Ordonanţa de urgenţă a Guvernului nr.7/2011 pentru modificarea şi completarea Legii nr.350/2001 privind amenajarea teritoriului şi urbanismul până la data de 31 decembrie 2015 pentru a permite în mod echitabil formarea profesională corespunzătoare a persoanelor care ocupă în prezent funcţia de arhitect – şef în vederea menţinerii acestora în funcţia publică. Astfel, se va asigura continuitatea bunei desfăşurări a activităţii structurilor de specialitate din cadrul autorităţilor administraţiei publice locale.


Potrivit prevederilor art.61 din Regulamentul Camerei Deputaţilor, republicat, comisia a examinat proiectul de lege în şedinţa din 3 aprilie 2013.

La lucrările comisiei au fost prezenţi 29 deputaţi, din totalul de 32 membri ai comisiei.

La dezbaterile care au avut loc a participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Anca Ginavar – director în cadrul Ministerului Dezvoltării Regionale şi Administraţiei Publice.

În urma examinării intervenţiei legislative şi a opiniilor exprimate de către membrii Comisiei, s-a hotărât cu unanimitate de voturi să se supună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.9/2013 privind prorogarea termenului prevăzut la art.V din Ordonanţa de urgenţă a Guvernului nr.7/2011 pentru modificarea şi completarea Legii nr.350/2001 privind amenajarea teritoriului şi urbanismul, în forma prezentată de Senat.

 În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
	SECRETAR,

	
  Marin ALMĂJANU

	Ion Marcel CIOLACU


Consilier, Roxana Feraru

